open-index/open-wikipedia-markdown huggingface dataset:
Menedemo de Eretria

**Menedemo** (en grego, Μενέδημος, en latín *Menedemus*), fillo de Clístenes, foi un filósofo grego orixinario de Eretria, da familia dos Teoprópidas, pero de nacemento pobre. Traballou en diversos oficios.
## Traxectoria 
### Filósofo 
Cóntase que, nun servizo militar, foi enviado a Mégara, e alí escoitou a Platón e deixou o exército para se dedicar á filosofía; este extremo, por razóns cronolóxicas, é dubidoso, porque Platón estaría morto cando Menedemo era un neno, pero si que podería estudar na Academia Platónica. Dióxenes Laercio di que seguiu a Asclepíades de Fliúnte en Mégara, na escola de Estilpón. Sexa como for, volveu a Eretria, onde estableceu unha escola de filosofía chamada Escola de Eretria. Da súa filosofía só se sabe que estaba preto da filosofía megárica. Non deixou escrito ningún.

### Político 
Tamén participou na política local, e converteuse nun líder da cidade. Estivo á fronte das embaixadas de Ptolomeo (seguramente Ptolomeo Cerauno de Macedonia), Lisímaco de Tracia e Demetrio Poliorcetes, de quen obtivo unha redución do tributo. Nos últimos anos da súa vida visitou Chipre, onde reinaba Nicocreonte. Foi aliado de Antígono II Gónatas, a quen agradeceu publicamente en nome da cidade de Eretria a súa vitoria sobre os galos. 
Sospeitoso de querer entregar Eretria a Macedonia, segundo unha versión fuxiu e refuxiouse no santuario de Anfiarao en Oropo, pero os beocios obrigárono a marchar e dirixiuse á corte de Antígono onde morreu pouco despois; segundo outro relato, Eretria caeu en mans de Antígono, e Menedemo foi visitalo para pedirlle que restaurase a liberdade da cidade. Como non o conseguiu, suicidouse aos 74 anos, ao redor do -275.

## Vida persoal 
Casou dúas veces. Divorciouse da súa primeira muller para casar cunha máis distinguida, cando chegou á dirección do estado. Coa súa muller Oropia (que non se sabe se foi a primeira ou a segunda) tivo tres fillas.
## Notas
Punxín (homónimos)

Como topónimo **Punxín** pode referirse a:

;En Galiza
***Punxín**, concello da comarca do Carballiño;
****Punxín**, parroquia de dito concello.
Lambrini Girls

**Lambrini Girls** é unha banda inglesa de punk rock formada en Brighton e no presente composta pola guitarrista e vocalista Phoebe Lunny e a baixista e corista Lilly Macieira.

## Historia 
Lambrini Girls foi fundada inicialmente en Brighton pola vocalista Flora Kimberly, a guitarrista e corista Phoebe Lunny, a baixista e corista Fox Foxington Fox e a batería Catt Jack. A banda realizou o seu primeiro concerto en maio de 2019. En outubro de 2020, Kimberly deixou o grupo e Lunny pasou a encargarse das voces. Lilly Macieira uniuse como substituta da baixista orixinal, e Lunny sentiu que coñeceu a súa "parella creativa" en Macieira. Lambrini Girls foi cabeza de cartel dun concerto por vez primeira en outubro de 2020. En 2022 o grupo realizou concertos con artistas como Gilla Band, Shame, Dead Sara, e Pist Idiots.

No ano 2024 Lambrini Girls decidiu retirarse do The Great Escape Festival xa que o patrocinador do evento Barclays estaba na lista BDS.

O primeiro álbum de estudio do grupo, *Who Let the Dogs Out*, foi lanzado en xaneiro de 2025 a través do selo City Slang.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Colexio Manuel Peleteiro

O **Colexio Manuel Peleteiro** é un colexio galego privado fundado en 1951 co nome de Academia Minerva por Manuel Peleteiro Irago e a súa muller Dolores Ramos Fernández. Impártense ensinanzas dende educación infantil ata segundo de bacharelato, e está considerado un dos mellores colexios privados de España.

## Historia 
Na década de 1940, Xesús Pereira foi contratado, co apoio de varias familias da cidade, para dirixir a Preceptoría San Xosé, onde Manuel Peleteiro comezou o seu labor docente. A preceptoría xuntouse cun centro de secundaria para crear a Academia Minerva, con Manuel Peleteiro como primeiro director.

Tras o falecemento de Manuel Peleteiro en 1965, ós 45 anos, a xerencia pasou ás mans da súa muller Dolores Ramos, que mudou o nome da academia a Colexio Manuel Peleteiro no curso 1967-68. O colexio continuou crecendo, e pasou temporalmente ó control do subdirector Manuel Paz por problemas de saúde. En 1993 abriuse tamén o Centro Dolores Ramos, para a educación infantil. No curso 2024-25 o director é Luis Ildefonso Peleteiro Ramos, fillo do fundador. En 2023, tiña 1.370 alumnos matriculados e 128 profesores.

## Instalacións
Conta cunha pista de patinaxe, varios campos de fútbol, un comedor e residencia, un polideportivo diseñado polos arquitectos Rafael Baltar, José Antonio Bartolomé e Carlos Almuíña, e dúas piscinas, unha delas cuberta.

## Recoñecementos 
* Medalla de prata de Galicia (2001), polo traballo nos seus 50 anos de ensinanza.
* Premios extraordinarios de bacharelato: máis de 90 alumnos recibiron esta distinción.
* Premio nacional de bacharelato: recibírono 6 alumnos.
* Premios extraordinarios da ESO, é o centro galego con máis premiados.

## Alumnos ou docentes distinguidos 
* Xosé Ramón Gómez Buhigas, escritor e mestre.
* Luís Alonso Girgado, escritor, investigador, e tradutor.
* ElXocas, youtuber.
* Benito Varela Jácome, mestre e crítico.
* Francisco Río Barxa, xeógrafo e escritos.
* Arce, rapeiro.

## Notas
Forraxeamento

[miniatura| *[Ursus arctos horribilis* (oso Grizzly) nai e cachorros forraxeando no Denali Parque Nacional, Alasca.]]O **forraxeamento** é a busca de recursos de alimento salvaxe. Afecta á condición física dun animal porque xoga un papel importante na súa capacidade para sobrevivir e reproducirse. A teoría da alimentación é unha rama da ecoloxía do comportamento que estuda o comportamento dos animais na procura de alimento en resposta ao hábitat onde vive o animal, e foi proposta por primeira vez en 1966. Os humanos que forraxean son a miúdo chamados cazadores-recolectores, que atopan e comen animais e plantas (salvaxes) sen domesticación nin agricultura (nese caso non son cazadores-recolectores).

## Desenvolvemento 
[miniatura|Un grupo de [Babuíno|babuínos olivares ( *Papio anubis*) buscando comida en Laikipia, Kenya. Os primates novos aprenden dos anciáns sobre a procura de alimento.]]
Os modelos económicos utilizados polos ecoloxistas do comportamento para analizar a busca de alimento enfócanse en estratexias óptimas de eficiencia enerxética. Estes modelos predín que as tácticas que proporcionan a maior cantidade de enerxía adquirida por unidade de tempo, minimizando o custo do esforzo, son as que prevalecen evolutivamente. As variables clave destes modelos inclúen a enerxía obtida, os custos asociados coa busca, e a dispoñibilidade e distribución dos recursos no ambiente.

Contribucións importantes á teoría da alimentación foron realizadas por:

* Eric Charnov, que desenvolveu o "teorema do valor marxinal" para predicir o comportamento dos recolectores mediante 'parches';
* Sir John Krebs, co traballo sobre o modelo de dieta óptima en relación cos *Baeolophus* e os '*chickadees*' (páridos);
* John Goss-Custard, quen primeiro probou o modelo de dieta óptima contra o comportamento no campo, usando o bilurico común, e despois procedeu a un estudo extenso sobre a busca de alimento no lampareiro eurasiático.

## Notas 
## Factores que afectan el forrajeo 
* Aprendizaxe
* Xenética
* Presenza de depredadores
* Parasitismo
## Véxase tamén 
* Caza-recolección
* Comportamento
* Dieta
* Evolución
* Nutrición
* Zooloxía
Carl Størmer

**Frederik Carl Mülertz Størmer**, nado o 3 de setembro de 1874 e finado o 13 de agosto de 1957, foi un matemático e físico noruegués que estudou o movemento das partículas electrificadas na magnetosfera e a formación de auroras polares.

## Biografía 
En 1893, entón con 19 anos, adquiriu un dos primeiros modelos de cámara totalmente ocultábel, co que realizou ao redor de  dos seus contemporáneos nas rúas de Oslo, sen que eles o soubesen, revelando así valiosos documentos sobre a vida cotiá daquela época.

Na teoría de números ten un significativo teorema, o teorema de Størmer, onde dá un límite finito sobre o número de pares consecutivos de números suaves que existen, para un determinado grao de suavidade, e proporciona un método para atopar todos eses pares utilizando as ecuacións de Pell.

## Obra 
* ''De l'espace à l'atome* (traducido ao francés na 4 edición norueguesa por Carl Störmer e Augustin Boutaric), Ed. Félix Alcan, Nova colección científica, 1929.
* *The polar aurora'', Oxford University Press, 1955, páxs xvii, 403; 216 Fig. , 27 Tab. 55s.

## Notas 
## Véxase tamén 
### Outros artigos 
* Teorema de Størmer
Teorema de Roth

En matemáticas, o **teorema de Roth** ou **teorema de Thue-Siegel-Roth** é un resultado fundamental na aproximación diofántiana a números alxébricos. É de tipo cualitativo, afirmando que os números alxébricos non poden ter moitas aproximacións racionais que sexan "moi boas". Durante medio século, o significado de *moi bo* escrito aquí foi refinado por varios matemáticos, comezando por Joseph Liouville en 1844 e continuando co traballo de  , ,    e .

## Enunciado 
O teorema de Roth afirma que todo número alxébrico irracional \alpha ten un expoñente de aproximación igual a 2. Isto significa que, para cada \varepsilon>0, a desigualdade

: \left|\alpha - \frac{p}{q}\right| 

pode ter só un número finito de solucións en números enteiros primos p e q. A proba de Roth deste feito resolveu unha conxectura de Siegel. Dedúcese que todo número alxébrico irracional α satisfai

: \left|\alpha - \frac{p}{q}\right| > \frac{C(\alpha,\varepsilon)}{q^{2 + \varepsilon}}

sendo C(\alpha,\varepsilon) un número positivo dependendo só de \varepsilon>0 e \alpha.

## Notas 
## Véxase tamén 
### Bibliografía 
*
*
*
* 
* 
*
*
### Outros artigos 
* Medida da irracionalidade.
* Teorema de Størmer.
Nawi (filme)

***NAWI: Dear Future Me*** é un filme kenyano de 2024 dirixido polos irmáns Toby e Kevin Schmutzler, Apuu Mourine e Vallentine Chelluget e escrito por Milcah Cherotich. Ambientado na rexión de Turkana, en Kenya, o filme segue a loita dunha moza nova contra un matrimonio forzado e a súa procura de educación e autodeterminación.

Foi escollido como candidato de Kenya para o Óscar ó mellor filme internacional na 967ª edición dos premios, mais finalmente non foi nomeado. A actriz protagonista, Michelle Lemuya Ikeny, gañou o Premio da Academia Africana de Cinema á actriz máis prometedora pola súa intepretación.

## Personaxes 
* Michelle Lemuya Ikeny como Nawi
* Joel Liwan como Joel
* Ochungo Benson como Eree
* Ben Tekee como Shadrack
* Michelle Chebet Tiren como Rosemary
* Patrick Oketch como Emanikor
* Nungo Marrianne Akinyi como Mama Ekai
* Nyokabi Macharia como Madame Christine
* Sienna Tanayian como Hope

## Notas 
## Véxase tamén 
### Outros artigos 
* Filmes de Kenya propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Vigo di Cadore

**Vigo di Cadore**, **Vigo** en lingua ladina, é un concello italiano de 1 335 habitantes na provincia de Belluno no Véneto.

## Toponimia 
Como o Vigo galego e moitos outros semellantes, se non idénticos, o topónimo deriva do latín *vīcus* "grupo de casas, aldea". Chamábase simplemente **Vigo** até o *Regio Decreto* do 23 de xaneiro de 1930, n. 74.

## Historia 
### Símbolos 
O brasón municipal está dividido en dúas partes: na superior, aparece un piñeiro silvestre entre dúas torres de pedra sobre un fondo verde. Na parte inferior, unha pluma e unha espada simbolizan os ilustres da ciencia e literatura naturais do lugar e unha batalla histórica contra os austríacos ocorrida na Terceira Guerra de Independencia en 1866. 

### Monumentos e lugares de interese 
A igrexa de Sant'Orsola conserva frescos do século XIV e alberga unha reliquia da santa desde 2008. A igrexa foi construída no mesmo século por Ainardo da Vigo. Outros lugares de interese son a igrexa da Madonna della Difesa, erixida en 1512, e a igrexa parroquial de San Martino Vescovo de 1559, que conta con obras de artistas de renome e un órgano histórico. Vigo conta con tradición educativa desde o século XIII, e a súa Biblioteca Histórica Cadorina alberga valiosos manuscritos. Na área de Laggio, destaca a igrexa de Santa Margherita, con frescos bizantinos. Ademais, Vigo acolle o Palio di San Martino, un evento anual con vestimenta medieval.
## Galería de imaxes 

Ficheiro:Vigo Laggio Cadore.JPG|Vigo e Laggio
Ficheiro:Centro Cadore2.JPG|alt=Vigo e Laggio visti dallo Schiavon|Vigo e Laggio vistos desde Schiavon
Ficheiro:Monte Tudaio 02.JPG|alt=Il monte Tudajo|Monte Tudajo
Ficheiro:Madonna della Difesa Vigo di Cadore.jpg|alt=La chiesa della Madonna della Difesa edificata nel 1512|A igrexa da Madonna della Difesa construída en 1512
Ficheiro:Chiesa di San Martino Vescovo (Vigo di Cadore) 03.jpg|O campanario e parte da igrexa parroquial
Ficheiro:Casera Razzo.jpg|A Casera di Razzo, preto do paso do mesmo nome
Ficheiro:Chiesa di Sant'Orsola Vigo di Cadore.JPG|Igrexa de Sant'Orsola, construída no século XIV

## Notas 
## Véxase tamén 
### Outros artigos 
* Dolomitas
* Provincia de Belluno 
* Véneto
Sucesión de enteiros

En matemáticas, unha **sucesión de enteiros** (ou **secuencia de enteiros**) é unha sucesión (é dicir, sucesión ordenada) de enteiros .

Unha *secuencia de números enteiros* pódese especificar *explicitamente* dando unha fórmula para o seu *n*-ésimo termo xenérico, ou *implicitamente* dando unha relación entre os seus termos.

Por exemplo, a secuencia de Fibonacci (0, 1, 1, 2, 3, 5, 8, 13, ...) pódese definir como:

* implícitamente, por recorrencia : \mathcal F_0=0,~\mathcal F_1=1,~\mathcal F_{n+2}=\mathcal F_{n+1}+\mathcal F_n;
* explicitamente, pola fórmula de Binet: \mathcal F_n=\frac{(1+\sqrt5)^n-(1-\sqrt5)^n}{2^n\sqrt5} .

## Exemplos de sucesións de números enteiros 
As sucesións de números enteiros que presentan propiedades notábeis recibiron nomes específicos, xeralmente inspirados nos nomes dos matemáticos que os descubriron e/ou as estudaron:

* Números de Catalan
* Números de Euler
* Sucesión de Fibonacci
* Números figurados
* Sucesión de Lucas
* Números prácticos
* Números primos de Mersenne

## Propiedades e definicións 
Unha sucesión de enteiros é unha sucesión "calculábel», se existe un algoritmo que, para un *n* &#x3E; 0 dado, calcule un a*n*.

Unha sucesión de enteiros denotada x0 é unha sucesión “decidíbel", se existe unha determinada afirmación P(x) que é verdadeira para esa sucesión de enteiros x0 e falsa para todas as demais sucesión  de enteiros.

O conxunto de todas as sucesións  de números enteiros que son calculábeis e decidíbeis son numerábeis. O conxunto de todas as sucesións de enteiros ten a cardinalidade do continuo, por tanto a maioría das sucesións de números enteiros non son calculábeis e decidíbeis.

## Notas 
## Véxase tamén 
### Bibliografía 
* .
### Outros artigos 
* Susesión de Skolem.
* Terna pitagórica.
* Coeficiente binomial.
* On-Line Encyclopedia of Integer Sequences.
### Ligazóns externas 
*
From Ground Zero

***From Ground Zero*** (en ; *Qiṣaṣ ghayr maḥkiyya min Ghazza min al-masāfa ṣifré*) é un filme palestino de 2024 dirixido por 22 directores palestinos diferentes. Componse de 22 curtametraxes, incluíndo documentais, ficción, animación e filmes experimentais sobre a situación actual das persoas de Gaza no contexto do conflito israelí-palestino.

*From Ground Zero* estreouse na 5ª edición do Festival Internacional de Cinema de Ammán o 5 de xullo de 2024 e estreouse en América do Norte no Festival Internacional de Cinema de Toronto o 9 de setembro de 2024 como parte da sección TIFF Docs. Foi escollido como candidato de Palestina para o Óscar ó mellor filme internacional na 97ª edición dos premios, clasificándose na lista curta de decembro.

## Curtametraxes 
* *"Selfie"*, dirixida por Reema Mahmoud
* *"No Signal"*, dirixida por Muhammad Alshareef
* *"Sorry Cinema"*, dirixida por Ahmad Hassouna
* *"Flash Back"*, dirixida por Islam Al Zrieai
* *"Echo"*, dirixida por Mustafa Kallab
* *"Everything Is Fine"*, dirixida por Nidal Damo
* *"Soft Skin"*, dirixida por Khamees Masharawi
* *"The Teacher"*, dirixida por Tamer Najm
* *"Charm"*, dirixida por Bashar Al-Balbeisi
* *"A School Day"*, dirixida por Ahmed Al-Danf
* *"Overburden"*, dirixida por Ala’a Ayob
* *"Hell’s Heaven"*, dirixida por Kareem Satoum
* *"24 Hours"*, dirixida por Alaa Damo
* *"Jad and Natalie"*, dirixida por Aws Al-Banna
* *"Recycling"*, dirixida por Rabab Khamees
* *"Taxi Waneesa"*, dirixida por E’temad Weshah
* *"Offerings"*, dirixida por Mustafa Al-Nabih
* *"No"*, dirixida por Hana Awad
* *"Farah and Mirayim"*, dirixida por Wissam Moussa
* *"Fragments"*, dirixida por Basil Al-Maqousi
* *"Out of Frame"*, dirixida por Nidaa Abu Hasna
* *"Awakening"*, dirixida por Mahdi Karirah

## Notas 
## Véxase tamén 
### Outros artigos 
* Filmes de Palestina propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Quintela de Leirado (homónimos)

Como topónimo **Quintela de Leirado** pode referirse a:

;En Galiza
***Quintela de Leirado**, concello da comarca da Terra de Celanova;
****Quintela de Leirado**, parroquia de dito concello;
*****Quintela de Leirado**, lugar de dita parroquia.

## Véxase tamén
### Outros artigos
Umoso

Como topónimo **Umoso** pode referirse a:

;En Galiza
***Tabazoa de Umoso**, parroquia do concello de Viana do Bolo;
****Tabazoa de Umoso**, lugar de dita parroquia;
***Quintela de Umoso**, parroquia do concello de Viana do Bolo;
****Umoso**, lugar de dita parroquia;
****Quintela de Umoso**, lugar de dita parroquia.

## Véxase tamén
### Outros artigos
Trala

Como topónimo **Trala** pode referirse a:

;En Galiza
***Trala Pena**, lugar da parroquia das Grañas do Sor, no concello de Mañón;
***Trala Veiga**, lugar da parroquia de Cabanas, no concello do Vicedo;
***Tralacorda**, lugar da parroquia de Seoane da Pregación, no concello de Friol;
***Tralapina**, lugar da parroquia de San Romao da Retorta, no concello de Guntín;
***Tralasbouzas**, lugar da parroquia de Ourol, no concello de Ourol;
***Tralasmós**, lugar da parroquia de Tenorio, no concello de Cerdedo-Cotobade;
***Tralaveiga**, lugar da parroquia de Cea, no concello de Vilagarcía de Arousa.
Mano propia

***Mano propia*** é un filme boliviano de 2024 escrito e dirixido por Gory Patiño. Baséase na crónica xornalística de 2013 *Tribus de la inquisición* de Roberto Navia. Está protagonizado por Alejandro Marañón e Freddy Chipana. Estreouse nos cinemas de Bolivia o 19 de setembro de 2024. A banda sonora é obra de Cergio Prudencio.

Foi escollido como candidato de Bolivia para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
Mario Vega é un fiscal comprometido co respecto aos procesos xudiciais, que loita para evitar a execución de cinco mozos de Villa Nogales, acusados ​​de roubar un camión. Na súa viaxe únense a eles Miguel, pai dun dos acusados, e Adrián, un dos mozos.

## Personaxes 
* Alejandro Marañon como Mario Vega
* Freddy Chipana como Miguel
* Gonzalo Callejas como Montes
* Christian Castillo como Waldo
* Raimundo Ramos como Rolando
* Victoria Suaznabar como Gabriela
* Mauricio Toledo como Pollo
* Bernardo Rosado
* Carlos Ureña

## Produción 
A fotografía principal levouse a cabo en 2023 e durou 5 semanas. As localizacións inclúen os concellos de Palos Blancos e Sapecho, Bolivia.

## Notas 
## Véxase tamén 
### Outros artigos 
* Filmes de Bolivia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Biblioteca Nacional de Escocia

A **Biblioteca Nacional de Escocia**, en inglés **National Library of Scotland** e en gaélico escocés **Leabharlann Nàiseanta na h-Alba**, é unha institución escocesa con sede en Edimburgo que ten como principal misión reunir e preservar a bibliografía de Escocia. É unha das cinco coleccións nacionais de Escocia. É unha das maiores bibliotecas de investigación de Europa.

## Historia 
Foi fundada en 1925. Incorporou os fondos da *Advocates Library*, a biblioteca da Facultade de Dereito da Universidade de Edimburgo, creada en 1689. Xa en 1710, obtivo o dereito de solicitar unha copia de calquera libro publicado no Reino Unido. A partir de 2020, tiña uns vinte e catro millóns de publicacións. Desde 2007, tamén garda o *Arquivo de Imaxe en Movemento*, unha colección de 46.000 películas e vídeos. Continúa ampliando a colección de libros e documentos dixitalizados, dispoñibles en liña.

En 2013 foi a primeira institución escocesa en contratar un wikipedista residente. En 2016 contratou un falante nativo de gaélico escocés para axudar a grupos de todo o país a desenvolver *Uicipeid*. Esta iniciativa ten como obxectivo animar a que máis persoas practiquen as súas habilidades lingüísticas e compartan os seus coñecementos sobre a cultura, o patrimonio e a comunidade gaélica.

## Notas 
## Véxase tamén 
### Ligazóns externas 
* *Home | National Library of Scotland* (sitio oficial)
Rosa Vázquez

**Rosa Vázquez Vázquez**, nada na Coruña  o 13 de maio de 1964, é unha pintora galega.

## Traxectoria 
En 1982 entrou na Facultade de Belas Artes da Universidade de Barcelona, licenciándose na especialidade de pintura en 1987. Continuou a súa formación con varias estancias, como no Massachusetts Museum of Contemporary Art (EEUU) ou na Internationale Sommerakademie für Bildende Kunst Salzburg (Austria). Foi profesora de ensino secundario dende o ano 1988 ata 2024, ano no que se retirou da docencia. En 1996 iniciou os estudos de escenografía na Real Escuela Superior de Arte Dramático de Madrid, concluíndo no ano 2000. Reside en Madrid.

Obtivo diferentes bolsas para ampliar a súa formación, como a Bolsa de traballo no campo das artes plásticas para estudos nos EEUU, concedida pola Xunta de Galicia, nos anos 1991 e 1992, a Bolsa para o perfeccionamento de estudos de artes plásticas, outorgada pola Deputación da Coruña, en 1994 e mais a concedida polo concello de Mojácar (Almería) en 1993. 

Ó longo da súa traxectoria realizou exposicións individuais, como *Ruído*, para o proxecto Balcones, na sala de exposicións Espai 13 da Fundación Joan Miró (Barcelona) en 1994; *Números*, no Centro de Recursos Culturales en 1995 e *Paxaros*, na galería Cruce en 1999, ámbalas dúas en Madrid; e *Faro-Fisterra* en 2003, en Santiago de Compostela.

Algunhas pezas da súa obra foron adquiridas por distintos organismos, como a Dirección Xeral de Xuventude, a Deputación da Coruña, os concellos de Betanzos e Mojácar, ademais de diferentes coleccións privadas.

## Publicacións
* 1998 “Vangardias e Tempo”, Citania nº1, Santiago de Compostela, pp. 39-46.
* 2002 Art Teatral nº 17, Valencia.
* 2004 Art Teatral nº 19, Valencia.
* 2005 Escritura e imagen, vol.I, Publicaciones Universidade Complutense de Madrid.
* 2006 Escritura e imagen, vol.II (portada), Publicaciones Universidade Complutense de Madrid.
* 2020 Adra (portada), Museo do Pobo Galego.

## Premios 
* I Certame Galego de Fotografía Xuvenil convocado pola Xunta de Galicia, acadou o 3º premio no ano 1985. 
* II Certame Galego de Fotografía Xuvenil convocado pola Xunta de Galicia, acadou o 3º premio no ano 1986. 
* I Premio de Debuxo, Xuventude 90 de Artes Plásticas convocado pola Xunta de Galicia, acadou o 1º premio no ano 1990 (2ª edición da Bienal de Pintura Balconadas, Concello de Betanzos).
* V Certame “Isaac Díaz Pardo” de Artes Plásticas, a Deputación da Coruña adquiriu a súa obra *Soñei Panamá* no ano 1997.

## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
* Páxina web oficial
Riaguas de San Bartolomé

**Riaguas de San Bartolomé** é un concello español da provincia de Segovia, na comunidade autónoma de Castela e León.

## Demografía 
Segundo o INE, no ano 2024 tiña unha poboación de 27 habitantes.

## Notas 
## Véxase tamén
Alien: Romulus

***Alien: Romulus*** é un filme británico-estadounidense de 2024 dirixido por Fede Álvarez e escrito por Álvarez e Rodo Sayagues. Producido por Scott Free Productions e Brandywine Productions, forma parte da franquía *Alien*, e a súa historia sitúase entre os eventos de *Alien* (1979) e *Aliens* (1986). Está protagonizado por Cailee Spaeny, David Jonsson, Archie Renaux, Isabela Merced, Spike Fearn e Aileen Wu, que interpretan o papel de seis mozos colonos espaciais que se encontran un xenomorfo mentres estaban a saquear unha estación espacial.

Na CinemaCon de abril de 2019, 20th Century Fox anunciou os seus plans de producir novos filmes de *Alien*. Álvarez foi contratado como director en marzo de 2022, e Spaeny uniuse ao elenco como protagonista a finais dese mesmo ano. A rodaxe produciuse entre marzo e xullo de 2023.

*Alien: Romulus* estreouse nos Ánxeles o 12 de agosto de 2024, e nos cinemas dos Estados Unidos o 16 de agosto a través de 20th Century Studios. O filme recadou 350.9 millóns de dólares en todo o mundo e recibiu valoracións positivas. Os críticos eloxiaron as interpretacións de Spaeny e Jonsson, así como efectos visuais e prácticos, mais criticaron o uso excesivo da nostalxia e a inclusión dixital do personaxe do finado Ian Holm.

## Personaxes 
* Cailee Spaeny como Rain Carradine, unha mineira orfa
* David Jonsson como Andy, un androide reprogramado polo finado pai de Rain
* Aileen Wu como Navarro, unha piloto e irmá adoptiva de Bjorn

## Notas
Yana-Wara

***Yana-Wara*** é un filme peruano de 2023 escrito e codirixido por Óscar Catacora xunto con Tito Catacora. É unha obra póstuma de Óscar Catacora, quen morreu o 26 de novembro de 2021 por mor dunha apendicite mentres estaba a rodar. Foi escollido como o candidato peruano ó Óscar ó mellor filme en lingua non inglesa na 97ª edición dos premios, mais finalmente non foi nomeado.

## Sinopse 
A xustiza comunal acusa a Don Evaristo, de 80 anos, polo asasinato da súa neta Yana-Wara, de 13 anos. Durante a audiencia, todos coñecen a tráxica historia desta moza.
* Cecilio Quispe como Don Evaristo
* Juan Choquehuanca
* Irma D. Percca
* José D. Calisaya 

## Notas 
## Véxase tamén 
### Outros artigos 
* Filmes do Perú propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Hamilton, Ohio

**Hamilton** é unha cidade e sede do condado de Butler, no estado de Ohio, nos Estados Unidos de América. Situada a 32 km ao norte de Cincinnati a carón do río Great Miami, Hamilton é a segunda cidade máis poboada da área metropolitana de Cincinnati e a décima cidade máis poboada de Ohio. A poboación era de 63&nbsp;399 habitantes no censo de 2020.

## Demografía 
## Notas 
## Véxase tamén
Catalán antigo

O **catalán antigo** ou **catalán medieval** (en ) foi unha lingua románica falada durante a Idade Media, precursora do catalán contemporáneo e das súas variedades dialectais.

Durante período medieval, empregouse no principado de Cataluña, no reino de Valencia, nas illas Baleares e na cidade de L'Alguer (Sardeña), territorios integrados na coroa de Aragón. Tamén se falaba en zonas do reino de Murcia, pertencente á coroa de Castela.
Shambhala (filme de 2024)

***Shambhala*** (en ) é un filme nepalés de 2024 dirixido por Min Bahadur Bham a partir dun guión escrito por Bham e Abinash Bikram Shah. Está protagonizado por Thinley Lhamo, Tenzin Dalha e Sonam Topden. Shambhala é o filme máis caro do Nepal xamais feito, cun orzamento de 15 crore. Foi escollido para competir no Festival Internacional de Cinema de Berlín, onde competiu polo Oso de Ouro. O filme narra a traxectoria vital dunha refuxiada tibetana na procura do seu marido desaparecido, ao tempo que está embarazada.

É unha coprodución internacional entre o Nepal, Francia, Noruega, Hong Kong, a China, Turquía, Taiwán, os Estados Unidos e Qatar e estreouse o 23 de febreiro de 2024 no Berlinale Palast. *Shambhala* é o primeiro filme en lingua nepalesa en competir nun gran festival de cinema e o primeiro do sur de Asia en competir na sección principal do Festival Internacional de Cinema de Berlín en tres décadas. Foi escollido como candidato do Nepal para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Thinley Lhamo como Pema
* Sonam Topden como Karma
* Tenzin Dalha como Tashi
* Karma Wangyal Gurung como Dawa
* Karma Shakya como Ram sir
* Loten Namling como o Rinpoche
* Tsering Lhamo Gurung como amigo de Pema
* Janga Bahadur Lama como pastor

## Notas 
## Véxase tamén 
### Outros artigos 
* Filmes do Nepal propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Antikvariati

***Antikvariati*** (en ) é un filme xeorxiano de 2024 dirixido por Rusudan Glurjidze. A historia do filme baséase na deportación de xeorxianos dende Rusia de 2006, e conta como unha muller xeorxiana que se muda cun ancián en San Petersburgo é perseguida polas autoridades rusas que buscan deportar xeorxianos do país. É unha coprodución entre Xeorxia, Suíza, Finlandia e Alemaña, e é a segunda longametraxe de Glurjidze, despois de *House of Others* (2016).

Foi escollido como candidato de Xeorxia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Salome Demuria como Medea
* Sergey Dreyden como Vadim Vadimich
* Vladimir Daushvili como Lado
* Vladimir Vdovichenkov como Peter

## Notas 
## Véxase tamén 
### Outros artigos 
* Filmes de Xeorxia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Diversidade

* Biodiversidade : diversidade biolóxica
** Diversidade específica — de especies de seres vivos
** Diversidade alfa  — de especies nunha área local ou hábitat específico
** Diversidade xenética — de xenes nas poboacións
* Diversidade funcional : persoas con diferentes capacidades para vivir en sociedade
* Diversidade sexual : sexos, identidades de xénero e orientacións sexuais
* Diversidade cultural ou multiculturalismo

## Véxase tamén 
* Cosmovisión 
* Creatividade
* Diversión
* Heteroxeneidade
* Intersección
* Multiplicidade
* Tolerancia

### Outros 
* Diferenza
* Variación
Singularidade

## Ciencias 
* Singularidade tecnolóxica — evento histórico previsto para o futuro, no que a humanidade pasará por unha etapa de avance tecnolóxico colosal nun espazo de tempo moi curto.
* Singularidade gravitacional — un concepto en cosmoloxía que implica unha curvatura infinita no continuo espazo-tempo.
* Singularidade matemática — punto no que unha función matemática adquire valores infinitos ou, de certo xeito, ten un comportamento indefinido.

## Universidades 
* Singularidade de máster universitario — normativa aplicable aos mestrados en Galicia.

## Véxase tamén 
* Singular e plural
Salticidae

As arañas ***Salticidae*** son a familia máis numerosa de arañas, con máis de 500 xéneros e preto de 5.000 especies (ao redor do 13% das especies coñecidas de arañas), cunha distribución case mundial. Son coñecidas popularmente como **arañas de parede** ou **arañas saltadoras**. Estas arañas non fabrican arañeiras para cazar, senón que axexan e saltan rapidamente sobre as súas presas. Despois da caza, atrapan as presas nunha tea específica e moi resistente. Tamén poden saltar para moverse ou para escapar dos depredadores. Teñen unha tea máis resistente e son o tipo de araña máis rápida e áxil do reino arácnido. Tendo unha resistencia moito mellor que a doutros arácnidos, é un tipo de araña moi resistente. As saltadoras teñen un veleno máis poderoso que outras (segundo a especie).

miniatura|Face dun macho de saltadora da especie *Phidippus audax.*
## Descrición 
### Anatomía 
As arañas saltadoras teñen os ollos máis desenvolvidos e complexos de todos os artrópodos. Tamén son as únicas arañas que poden ver bandas de cores. A maioría das arañas xeralmente non poden ver máis aló dunha distancia duns poucos centímetros. Usando centos de pelos ao final de cada pata, que teñen pequenas puntas nos seus extremos, que dan fricción á araña saltadora desde todo tipo de ángulos.[miniatura|Araña saltadora atrapando un [Syrphidae|sírfido.]]
### Veleno e alimentación 
Aínda que o seu veleno é letal para as súas presas, nos humanos considérase de pouco dano e só pode causar irritación na pel e reaccións alérxicas nalgunhas persoas. Coñécense moi poucos casos mortais da picadura destas arañas (as *Salticidae* só morden humanos ao se veren presionadas). 

### Alimentación 
Aínda que as saltadoras son xeralmente carnívoras que se nutren basicamente de pequenos insectos e outras arañas, sábese que moitas especies tamén se alimentan de néctar e, unha especie, a *Bagheera kiplingi*, aliméntase principalmente de materia vexetal. Plantas como *Chamaecrista fasciculata* proporcionan néctar ás arañas saltadoras e, a cambio, tamén se benefician de que as arañas cacen as pragas que atopen. Non se coñecen especies de saltadoras que se nutran de sementes ou froitas.

A femia da especie do sueste asiático, *Toxeus magnus*, alimenta ás súas crías durante os seus primeiros 40 días de vida cun líquido nutritivo parecido ao leite. As crías femininas tamén poden consumir parte deste líquido despois de alcanzar a madurez sexual.

### Reprodución 
O período de reprodución das *Salticidae* ten lugar do outono até a primavera. A femia constrúe un saco incubatorio coa súa seda nun lugar escondido (escuro e estreito) e deposita no seu interior de 25 a 40 ovos. O período de incubación dos ovos dura unhas 3 semanas e unha vez eclosionados, as crías son completamente independentes.

## Utilidade para os humanos 
Alén dos beneficios da biodiversidade para o planeta, as arañas da familia das *Salticidae*, xa que se alimentan de insectos non desexados (mosquitos e moscas, por exemplo), e mesmo de arañas potencialmente daniñas para os humanos (loxosceles e viúvas negras, por exemplo), axudan a controlar estes animais nas casas.

## Notas 
## Véxase tamén 
* Arácnidos
Los últimos

***Los últimos*** é un filme documental paraguaio de 2023 dirixido e escrito por Sebastián Peña Escobar. Foi escollido como candidato de Paraguai para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
Sebastián Peña Escobar viaxa con dous científicos a unha gran reserva natural de Paraguai ameazada pola deforestación e os incendios forestais.

## Elenco 
* Jota Escobar
* Ulf Drechsel
* Sebastián Peña Escobar

## Notas 
## Véxase tamén 
### Outros artigos 
* Filmes de Paraguai propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Funtor de Breogán

**Funtor de Breogán** é o equipo da Universidade de Santiago de Compostela na Liga Matemática.

## Historia 
O equipo que participa cada ano escóllese a través da participación nunhas batallas matemáticas que se celebran na nosa facultade tódolos anos a mediados de setembre abertas a calquera estudiante da universidade. Nelas, resólvense un feixe de problemas por grupos, para logo levar a cabo unha "batalla" na que, alternativamente para cada problema, un dos equipos trata de defender a corrección da súa solución do problema mentres que o outro trata de xustificar que non é válida. En función do grao de convencemento que logre acadar cada equipo consegue unha maior puntuación, gañando o equipo que obteña máis puntos.

Clasificáronse para a Fase Final da Liga Matemática 2023-2024, perdendo 3-2 na semifinal contra GalUALs, equipo da Universidade de Almería. Anteriormente o delegado era Javier Polo e Ibai Otero e Pedro Vidal eran xogadores.

O delegado na Liga Matemática 2024-2025 é Héctor Folgar. O equipo está integrado por Fernando J. Álvarez, Iván Castro, Ada Domínguez, Carla Dopazo, Diego Fernández, Antón Figueroa, Raquel Freire, Martín García, Francisco Morales, Ángel Rey Rodríguez, Laura Salgueiro, Yago Sánchez, Pablo Soutullo, Inácio Suárez.

## Notas
Amazonia (ecorrexión)

A **Amazonia** (en portugués brasileiro *Amazônia*, en portugués europeo *Amazónia*; en  ou '**; en ), coñecida a miúdo como **Amazonas**, polo nome do río Amazonas, é unha vasta rexión de América do Sur que inclúe a selva amazónica e a súa bacía circundante. As rexións de Güiana e Gran Chaco limitan con ela e tamén teñen bosques húmidos tropicais, polo que son coñecidas como parte da Amazonia.

## Extensión 
[esquerda|miniatura|Mapa da [ecorrexión da **Amazonia''' segundo a WWF.]]
A Amazonia é a selva tropical máis extensa do mundo. 

É unha rexión de 7.000.000 de quilómetros cadrados que se estende por nove países, principalmente no Brasil e o Perú, pero tamén abrangue parte de Colombia, Bolivia, Venezuela, Ecuador, Güiana, Suriname e a Güiana Francesa. 

Limita ao sueste coa ecorrexión do Cerrado, con algunhas zonas de transición onde os biomas de ambas ecorrexións se mesturan, especialmente en Estados como Mato Grosso, Pará, Tocantins e Goiás.

## Biodiversidade 
É unha das ecorrexións máis biodiversas do mundo. Ademais, é un gran regulador do ciclo do carbono que afecta o cambio climático, aínda que, segundo a NASA, esa actividade está a minguar. Ao ritmo actual de deforestación, máis da metade da Amazonia poderíase converter nun bioma máis árido con características da sabana.

## Notas 
## Véxase tamén 
* Patrimonio da Humanidade
* Selva tropical
* Bioma
* Ecorrexión
* Ecorrexión do Cerrado
Anik Nandi

**Anik Nandi** (en ), nado en Bardhaman en 1981, é un sociolingüista e profesor bengalí especializado en políticas lingüísticas e prácticas de alfabetización en contextos multilingües, así como en filoloxía galega e na súa transmisión interxeracional. Dende setembro de 2024 é director do Centro de Estudos Galegos da India, o primeiro de toda Asia.

Ademais destas funcións, Anik é investigador asociado sénior da Real Academia Galega, investigador visitante no Centro de Lingüística da Universidade de Leiden (LUCL),

Está especializado en políticas lingüísticas e prácticas de alfabetización en contextos multilingües, e os seus traballos de investigación apareceron en moitas revistas internacionais de prestixio vinculadas aos estudos culturais e a lingüística.

Dende o 19 de setembro de 2024, é o director fundador do Centro de Estudos Galegos da India, o primeiro aberto en Asia, na cidade de Hyderabad. Isto foi posible grazas a un acordo coa Universidade Woxsen e a Secretaría Xeral de Política Lingüística da Xunta de Galicia.

Traballa como profesor titular de comunicación multicultural na Universidade Woxsen de Hyderabad, na India.

## Obras 
Traduciu o poema "Adiós ríos, adiós fontes" de Rosalía de Castro ao bengalí.
### Libros 
* Monteagudo, H.; Loredo, X.; Vázquez-Grandío, G e Nandi, A. (2021). *Prácticas lingüísticas na infancia: A xestión lingüística nos primeiros contextos de socialización*. A Coruña: Real Academia Galega. https://doi.org/10.32766/rag.389

## Notas 
## Véxase tamén 
### Ligazóns externas 
* Páxina de Anik Nandi no Instituto da Lingua Galega
* Perfil na Universidade Woxsen
La Palisiada

***La Palisiada*** (en ) é un filme ucraíno de 2023 escrito, editado e dirixido por Philip Sotnychenko, no seu debut como director.

Foi escollido como candidato de Ucraína para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
Un psiquiatra forense enfróntase á complicada historia do asasinato dun policía apenas uns meses antes da sinatura do Protocolo número 6 do Convenio Europeo de Dereitos Humanos, que prevía o rexeitamento da pena de morte.

## Produción 
A idea do filme xurdiu despois que o director do filme descubrise que en 1996, Ucraína estaba en segundo lugar no mundo, despois da China, en termos de número de sentenzas de morte (89). De 1991 a 1996, mais de 600 pessoas foron executadas.

## Notas 
## Véxase tamén 
### Outros artigos 
* Filmes de Ucraína propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Alfabeto bengalí

miniatura|250px|Alfabeto bengalí.

O **alfabeto bengalí** ou **escrita bengalí** (en , romanizado: *Bāṅlā bôrṇômālā*) é o alfabeto que se emprega para escribir a lingua bengalí, e que historicamente tamén se usou para escribir o sánscrito dentro de Bengala. É un dos sistemas de escrita máis amplamente adoptados do mundo (usado por uns 265 millóns de persoas). É un dos sistemas de escrita oficiais da India. Tamén é a forma de escrita oficial da lingua bengalí en Bangladesh, Bengala Occidental, Tripura e o val de Barak, en Assam. Foi a única escrita oficial da lingua meitei en Manipur até a aprobación da Lei de modificación da lingua oficial de Manipur de 2021. 

Dende o punto de vista da súa clasificación, o sistema de escritura bengalí é un abugida, é dicir, os seus grafemas vocálicos realízanse principalmente non como letras independentes, senón como diacríticos modificando a vogal inherente na letra base á que se engaden. Escríbese de esquerda a dereita e usa unha soa letra maiúscula, o que o converte nun guión unicameral, en oposición a un bicameral como a letra latina. É recoñecible, como algúns outros sistemas de escritas bráhmicas, por unha liña horizontal distintiva coñecida como *śirorekhā* que percorre a parte superior das letras que as une. O sistema de escritura bengalí non ten tanta forma de bloque e presenta unha forma máis sinuosa e fluída ca a escrita devanágari, que visualmente ten bordos máis duros na súa ortografía.

## Notas 
## Véxase tamén 
### Bibliografía 
* 
* 
* 
* 
* 
*  
* 
*
Kevin Shields

**Kevin Patrick Shields**, nado o 21 de maio de 1963, é un músico, vocalista, compositor e produtor discográfico irlandés que acadou fama internacional como cantante e guitarrista da banda de rock alternativo My Bloody Valentine. Os seus álbums de estudio ''Isn't Anything* (1988) e *Loveless* (1991) estableceron a Shields como unha figura pioneira no xénero shoegaze. O seu son de guitarra texturizado e a súa experimentación cos sistemas de trémolo das súas guitarras deron como resultado a creación da técnica "glide guitar", que se converteu nun aspecto recoñecible do son de My Bloody Valentine, xunto coas súas meticulosas técnicas de produción.

Tras a disolución de My Bloody Valentine a finais dos anos 90, Shields converteuse con frecuencia en músico invitado, produtor, enxeñeiro e remesturador con varias bandas e artistas, como Experimental Audio Research, Yo La Tengo, Dinosaur Jr, e Mogwai. En 1998 converteuse en membro de xira de Primal Scream. Shields contribuíu con varias composicións orixinais á banda sonora da película de 2003 de Sofia Coppola *Lost in Translation*, o que lle valeu nomeamentos para os premios da Academia Británica de Artes Cinematográficas e Televisivas (BAFTA) e da Academia Irlandesa de Cine e Televisión (IFTA). En 2008 Shields lanzou un álbum en directo colaborativo xunto con Patti Smith titulado *The Coral Sea*.

My Bloody Valentine reuniuse en 2007 e a banda publicou o seu terceiro álbum de estudio, *m b v*, en febreiro de 2013. Shields compuxo enteiramente o disco e levaba en produción dende finais dos 90, cando se rumoreaba que Shields sufría un bloqueo de escritor. Dende entón, Shields apareceu nas listas dos mellores guitarristas de varias publicacións, incluíndo a dos 100 mellores guitarristas de *Rolling Stone* e a dos 100 mellores guitarristas de todos os tempos de *Spin''. Varios músicos tamén o citaron como influencia, incluíndo Billy Corgan e J Mascis.

## Notas
Camden, Nova Jersey

**Camden** é unha cidade do condado de Camden, no estado estadounidense de Nova Jersey. Forma parte da rexión metropolitana do Val do Delaware. A cidade foi incorporada o 13 de febreiro de 1828. 

Camden é sede do condado de Camden dende a constitución do condado dende o 13 de marzo de 1844. Camden está formado por máis de 20 barrios, e forma parte da rexión de Jersey Sur.

Noutrora coñecida polos crimes violentos, a reestruturación do corpo policial en 2013 fixo que diminuíra o seu número. En xaneiro de 2021, os crimes violentos baixaron un 46% desde o seu máximo na década de 1990 e no nivel máis baixo desde a década de 1960. Os informes xerais de delitos en 2020 baixaran un 74% en comparación con 1974, o primeiro ano de denuncia uniforme de delitos na cidade.

## Demografía 
## Notas 
## Véxase tamén
Ainda Estou Aqui

***Ainda Estou Aqui*** é un filme franco-brasileiro de 2024 dirixido por Walter Salles a partir dun guión de Murilo Hauser e Heitor Lorega. A historia do filme baséase nas memorias homónimas de Marcelo Rubens Paiva, publicadas en 2015. Está protagonizado por Fernanda Torres e Fernanda Montenegro como Eunice Paiva, unha nai e activista que enfronta a desaparición forzada do seu marido, o político disidente Rubens Paiva, durante a ditadura militar no Brasil.

Pouco despois da súa estrea nos cinesmas brasileiros o 7 de novembro de 2024 a través de Sony Pictures Releasing International, o filme foi o obxectivo dun boicot infrutuoso da extrema dereita brasileira. Recadou 12,3 millóns de dólares cun orzamento de produción de 1,5 millóns de dólares, converteuse no filme brasileiro máis exitoso dende a pandemia de COVID-19.

Na 97ª edición dos Óscar, foi nomeado nas categorías de mellor actriz (Torres), mellor filme e gañou o Óscar ó mellor filme internacional, converténdose no primeiro filme brasileiro en gañar un Premio Óscar.

## Personaxes 
* Fernanda Torres como Eunice Paiva
**Fernanda Montenegro como Eunice Paiva (de vella)
* Selton Mello como Rubens Paiva
* Guilherme Silveira como Marcelo Rubens Paiva
** Antonio Saboia como Marcelo Rubens Paiva (adulto)
* Valentina Herszage como Vera Paiva
** Maria Manoella como Vera Paiva (de vella)
* Luiza Kosovski como Eliana Paiva
** Marjorie Estiano como Eliana Paiva (de vella)
*Barbara Luz como Nalu Paiva
**Gabriela Carneiro da Cunha como Nalu Paiva (de vella)
* Cora Mora como Maria Beatriz Facciolla Paiva
** Olívia Torres como Maria Beatriz Facciolla Paiva (adulta)
* Pri Helena como Maria José (Zezé)
* Humberto Carrão como Félix
* Maeve Jinkings como Dalva Gasparian
* Caio Horowicz como Ricardo Gomes Pimpão
* Camila Márdila como Dalal Achcar
* Charles Fricks como Fernando Gasparian
* Luana Nastas como Helena Gasparian
* Isadora Ruppert como Laura Gasparian
* Daniel Dantas como Raul Ryff
* Maitê Padilha como Cristina
* Carla Ribas como Martha
* Dan Stulbach como Bocaiuva Cunha

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Debbie Googe

**Deborah Ann Googe**, nada o 24 de outubro de 1962,[3] é unha músico inglesa que acadou fama internacional como baixista da banda My Bloody Valentine. Os seus álbums de estudio ''Isn't Anything* (1988) e *Loveless* (1991) estableceron a Googe como unha figura pioneira no xénero shoegaze. Googe tamén traballou con artistas como Snowpony, Primal Scream e Thurston Moore.

## Carreira 
### My Bloody Valentine 
Googe naceu en Yeovil, Somerset. Antes de unirse a My Bloody Valentine, tocou nunha banda chamada Bikini Mutants na súa cidade natal, e que tocou con The Mob. Googe mudouse de Yeovil a Londres, e a comezos de 1985 unha exmoza súa recomendouna como baixista a Kevin Shields e Colm Ó Cíosóig de My Bloody Valentine. Uniuse á banda tras unha audición en abril de 1985 e deixou o grupo en 1995, sinalando que "levaba tempo sen ser feliz". Posteriormente sería substituída en Simone Butler.

O 4 de agosto de 2014, Googe uniuse a Thurston Moore para o seu álbum en solitario *The Best Day*, e continuou colaborando con el nos seguintes álbums *Rock n Roll Consciousness* de 2017, *By The Fire* de 2020, e *Flow Critical Lucidity* de 2024, xunto con Steve Shelley, e o músico británico James Sedwards.

Tamñen tocou o baixo en dúas cancións do álbum de 2018 de Tim Burgess *As I Was Now,* e colaborou coa poeta estadounidense Ann Waldman no álbum de 2020 *Sciamachy*, xunto con William Parker e Laurie Anderson.

No ano 2022 Brix Smith, ex-The Fall, anunciou que Googe formaría parte da súa nova banda en directo, composta unicamente por mulleres.

En novembro de 2023, Googe anunciou un novo proxecto en solitario co nome da Googie. Ese mesmo mes lanzou un disco compartido de 12" co dúo Too Many Things, con catro temas destes últimos e tres cancións de Googe: "Slither", "Pipe Dreams" e "November New". Durante o ano 2024 da Googie publicou o sinxelo "Kiss Me You Fool", e dous temas compostos con Too Many Things. En marzo de 2025 publicará o álbum *The Golden Thread'' con Cara Tivey.

## Notas